Diari Oficial de la Generalitat Valenciana


Sumari del DOGV 6619, del 29-09-2011 (2011/9787)

Informació pública del Projecte de Reparcel·lació Forçosa de la Unitat d'Execució Única del Pla Parcial del Sector de Sòl Urbanitzable Residencial SUR Font Sant Lluís del Pla General d'Ordenació Urbana de València.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6619

Data del DOGV
:   29-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9787


Organisme emissor
:   Analyst Invierte 21, SL

Tipus de document
:   Anunci

Informació pública del Projecte de Reparcel·lació Forçosa de la Unitat d'Execució Única del Pla Parcial del Sector de Sòl Urbanitzable Residencial SUR Font Sant Lluís del Pla General d'Ordenació Urbana de València. [2011/9787]  
Analyst Invierte 21, SL, en la seua condició d'agent urbanitzador del Programa d'Actuació Integrada de la Unitat d'Execució Única del Pla Parcial del Sector de Sòl Urbanitzable Residencial SUR Font Sant Lluís del PGOU de València, i en execució del planejament vigent va formular projecte de reparcel·lació forçosa de l'esmentada unitat d'execució a l'empara del que preveu l'article 169.5 de la Llei Urbanística Valenciana (d'ara en avant LUV), en relació amb l'article 416 del Reglament d'Ordenació i Gestió Territorial i Urbanística (d'ara en avant ROGTU), que va ser sotmés a informació pública per mitjà d'inserció del corresponent anunci en el Diari Oficial de la Comunitat Valenciana i en el Butlletí Oficial de la Província de València de 10 d'octubre de 2008.  
Amb posterioritat, a causa dels informes emesos pels servicis tècnics municipals, ha sigut necessari redactar una nova versió de l'indicat projecte de reparcel·lació forçosa que incorpora les modificacions requerides.   
Tenint en compte que les referides modificacions incidixen de forma generalitzada en la proposta d'adjudicació de tots els propietaris de sòl, s'ha considerat convenient sotmetre el projecte de reparcel·lació forçosa presentat, amb la documentació que a aquest s'adjunta, a un nou tràmit d'informació pública, per un termini d'un mes comptat a partir de la data en què es practique la notificació i, sense perjuí de la publicació dels corresponents edictes.  
Durant el dit termini els interessats en este procediment podran formular qualssevol al·legacions que al seu dret convinguen, en els termes i condicions de la LUV i del ROGTU, i a aquest efecte qualsevol interessat podrà consultar el projecte de reparcel·lació forçosa en la notaria de Manuel Ángel Rueda Pérez i Salvador Alborch Domínguez, sítia al carrer de Roger de Llúria, número 28, 46373 València, de dilluns a divendres en horari de 10.00 a 14.00 hores. Igualment podrà consultar el projecte de reparcel·lació forçosa en la pàgina web de l'Ajuntament de València i en els locals d'este Ajuntament de València, carrer d'Amadeu de Savoia (edifici Tabaquera), els dies hàbils, on podran ser presentades les al·legacions que, si és el cas, es formulen.  
  
València, 19 de setembre de 2011.- L'apoderat: Jorge Marco Aguilar.